કહેવાય છે કે અતિની ગતિ નહીં, આ વાત વિટામિન્સ અને મિનરલ્સની બાબતમાં પણ લાગુ પડે છે. શરીરને જરૂરી હોય તેવાં પોષકતત્ત્વો વધુ પ્રમાણમાં લેવાય તો તે હાનિકારક બને છે. વધુ પ્રમાણમાં લેવાયેલાં પોષકતત્ત્વોનો શરીર ક્યારેક પોતાની રીતે જ નાશ કરે છે, પરંતુ હંમેશાં તે શક્ય બનતું નથી. આથી વધુ પ્રમાણમાં શરીરમાં સંગ્રહાયેલાં પોષકતત્ત્વો નુકસાન કરે છે. સ્વિડનમાં થયેલા એક સંશોધનમાં જણાયું છે કે નિયમિત વિટામિન સીના હાઈ ડોઝ લેનાર વ્યક્તિને કિડનીમાં પથરી થવાનો ખતરો બેવડાઈ જાય છે.